text: Unge med sprit i blodet på landevejene
  22 september 2012 kl. 07.23
  Seks unge mellem 18 og 24 år kørte i nat spritkørsel i Syd- og Sønderjylland.
  Først blev en 16-årig knallertkører anholdt og derefter gik det slag i slag natten igennem i Syd- og Sønderjyllands politikreds. Der var anholdelser seks forskellige steder i kredsen, blandt andet Esbjerg og Tønder.
  Knallertkøreren og fem bilister blev alle stoppet og bedt om at puste i alkometeret. I alle tilfælde blev det konstateret, at der var for meget sprit i blodet.
  De seks unge bliver sigtet for spirituskørsel og blodprøver skal nu fastslå, hvor mange promiller de kørte med.
  